Ügyiratszám: 6354-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága 2015. 02. 25-én 1500 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Gönczy Pál terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Kanizsay György Béla, Juhász Géza, Képíró Ákos, Kolozsvári Csaba, Szabó Marianna,

## a Polgármesteri Hivatal részéről: Dr. Sléder Tamás aljegyző, Lőrincz László gazdasági irodavezető, Kunkliné Dede Erika egészségügyi, szociális irodavezető helyettes,

* **jegyzőkönyvvezető:** Fehér Adrienn

Marosi György Csongor:

Harsányi István, Kállai István Elek más elfoglaltság miatt nem tudnak az ülésen részt venni.

A jelen lévők létszáma alapján megállapítom, hogy a bizottság határozatképes.

A Járóbeteg-ellátó Centrum kérelmet nyújtott be a bizottsághoz, melyet szeretném, ha felvennénk a napirendi pontok közé. Az ÉAOP 4.1/2/B beadási szakaszban lévő pályázat felmerülő költségeire szeretnének kérni 200.000 Ft támogatást a bizottsági keretből.

A GB 6 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba) tartózkodás és ellenszavazat nélkül elfogadta a kiküldött és a plusz napirendi pontokat. (a döntéshozatalban 6 fő vett részt).

**30/2015. (II.25.) PGB határozat**

**Hajdúszoboszló Város Önkormányzatának Gazdasági Bizottsága a napirendi javaslatokat elfogadja.**

**Napirend**

1. Járóbeteg-ellátó Centrum kérelme

Előadó: elnök

1. Civil szervezetek és intézmények támogatásáról szóló pályázati kiírás

Előadó: elnök

1. Egyebek

1. **napirend**

***Járóbeteg-ellátó Centrum kérelme***

Szabó Marianna 1503 órakor érkezett az ülésre.

Marosi György Csongor ismertette az előterjesztés tartalmát.

Marosi György Csongor:

A kérelme nem a pályázati kiíráshoz tartozik. A bizottság a beolvadó Egészségügyi és Szociális kerettel összesen 10,5 millió Ft-al rendelkezik, melyhez a polgárőrség és a rendőrség részére együttesen még 2,5 millió Ft van elkülönítve. A pályázatot támogatom, mert az intézmény dolgozói szakmai fejlődését szolgálja és az intézménynek is előnyös lehet kommunikációs szempontból.

A GB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Képíró Ákos, Kolozsvári Csaba, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**31/2015. (II.25.) GB határozat**

**Hajdúszoboszló Város Önkormányzatának Gazdasági Bizottsága a Járóbeteg-ellátó Centrum ÉAOP 4.1/2/B pályázatának előkészületeit 200.000 Ft-al támogatja.**

Határidő: 2015. március 20.

Felelős: jegyző

1. **napirend**

***Civil szervezetek és intézmények támogatásáról szóló pályázati kiírás***

Marosi György Csongor:

A Civil Alapra a civil szervezetek mellett a kisebbségi önkormányzatok és elismert egyházak is pályázhattak. Ez kibővül a régi Egészségügyi és Szociális bizottság keretére pályázók körével. Így az új kiírásra az egészségüggyel kapcsolatos intézmények, alapítványok is pályázhatnak. A kiírás megnevezése is változik. Az iskolák intézményeit nem tudjuk támogatni, mert ők a város intézményei és nem rendelkeznek saját számlaszámmal. Esetleg az alapítványaikat. Az összeg 200.000 Ft-ra emelkedne, mert a Civil mentor iroda irodai szolgáltatásaiért az azt igénybe vevő szervezeteknek szerződésben rögzített díjat (50.000 Ft) kell megfizetniük. Meg kellene tudnunk, kik azok, akik ezt az irodát igénybe akarják venni. A velük megkötendő szerződésbe bele kell foglalni, hogy az 50.000 Ft-ot az önkormányzatnak fogják megfizetni. A kisebbségi önkormányzatok miért nem vehetik igénybe a civil irodát? A civil élet részesei ők is. Tőlük is lehetne kérni az 50.000 Ft-ot.

Dr. Sléder Tamás:

Továbbítom a jelzést Jegyző Úrnak.

Marosi György Csongor:

Határozzuk meg, hogy a kiírásban csak működési költségekre lehessen pályázni. Mivel a Egészségügyi és Szociális keretből rendezvényt is támogattak, azokat az igényeket pályázati körön kívül bírálnánk el. Így tisztán láthatóak lesznek kik azok, akik csak működési célokra kértek támogatást. Konkretizálni kellene, milyen költségeket lehet elszámolni a működéssel kapcsolatban? A rendezvények támogatásánál ne legyen azt, hogy ugyanazon célra több bizottságtól is kapjon támogatást. Mivel a többi pályázat eredménye már ismert lesz, a bizottság fel tudja mérni, hogy egy rendezvényre van-e még szükség további támogatásra, vagy már nem kell adni rá.

Kunkliné Dede Erika:

Vannak olyan célok, amit sehová nem tudunk bekategorizálni, de mindenkép támogathatóak pl. Éltes Mátyás Iskola táboroztatási programja.

Marosi György Csongor:

A pályázati körön kívül nem csak rendezvény, hanem minden más program is lehet. A többi bizottság pályázatnál beadási határidő március 16. 1200 óra.

Dr. Sléder Tamás:

Ha egy rendezvény ebben a lezárási szakaszban valósul meg, akkor azt hogyan lehet támogatni?

Marosi György Csongor:

Március 19-i ülésre már hozhatja az egyedi kérvényét. Rögzítsük most azt is, hogy az egyedi kérelmek esetén ne kelljen megfizetni a 2.540 Ft-os eljárási díjat. Milyen kérelmek érkeztek az Egészségügyi, Szociális Bizottsághoz?

Kunkliné Dede Erika:

Több iskola is adott be kérelmet táboroztatásra. Kizárólag hajdúszoboszlói gyermeket támogat a bizottság. A Magyar Rákellenes Liga Hajdúszoboszlói Alapszervezetnek elnök asszonya karolta fel az Egészségnap rendezvénysorozatot, melyre egyre nagyobb igény jelentkezik a lakosság részéről. Támogatta a cervix háromnapos méhnyakrák elleni, illetve a családorvosi konferenciát, az egyesületek részéről a Látássérültek Egyesületét és a Vöröskereszt Területi szervezetét. A szociális alapszolgáltatás körében támogatta az Idősek hónapi rendezvénysorozatot, melynek része az idősek napja és az az októberi előadássorozatok. Kirándulásokat szervezünk az időseknek. A Városi Karácsonyt a HKSZSZK csinálja.

A karácsonyi rendezvényeket, illetve az élelmiszer, csomagosztásokat egy kézben kellene tartani.

Marosi György Csongor:

Külön kellene választani helyben és időben a két programot. Az új művelődési házban a különböző szervezetek és a HKSZSZK összefogásával lehetne egy nagy központi karácsonyt megrendezni. A művelődési ház az idén adventi vásárt szervez. Az étel- és a csomagosztásra az összefogással nagyobb összeget és nagyobb réteget tudnának támogatásban részesíteni, és a rászorulók is jobban örülnének egy nagyobb csomagnak. A HKSZSZK koordinálná a programot és ő kapná a támogatást.

Antalné Tardi Irén:

A támogatási kérelmeknél meg kellene vizsgálni, melyik az a szervezet, amely koncentrálhatná a karácsonyi rendezvényt. Önkormányzati rendezvénnyé nyilvánítanám, és önkormányzati intézmények kapnák meg a támogatást.

Kanizsay György Béla:

Az ételosztásnál nem biztos, hogy jó, ha egy napon kapnak csak meleg ételt. Ezen a területen nem célszerű a központosítás.

Marosi György Csongor:

Erre a programra már alig jelentkeznek vendéglátósok, inkább szociális jellegűvé vált. El kell különíteni az Otthon Üzletház a Vöröskereszt és a Barátod vagyok, segíthetek csoport és a HKSZSZK akcióit. Ételutalványt is oszthatnának. A december hónapon kívüliek maradhatnának külön is. Az önkormányzat támogatta ezeket a rendezvényeket. Ezentúl egy nagyobb összeget kellene megítélni annak, aki ezeket összefogja. A szociális támogatottaknak az iroda értesítőt küldhetne, anélkül hogy sértené a személyes adatok védelmét.

Orosz János:

Kellene egy nagy városi karácsonyfa a Művelődési ház elé.

Antalné Tardi Irén:

Az ételosztás maradhat több alkalmas, de a civil szervezetek anyagi segítségével.

Kanizsay György Béla:

Összefoglalva, legyen egy városi karácsonyi ünnepség, azt megelőzően november végén egy adventi vásárral egybekötött időszak, ettől térben és időben elkülönített szociális rászorultsági alapon kezelt ételosztás akár január, február hónapokban is.

Marosi György Csongor:

A támogatásnál lehetne két részben is adni a pénzt. Egységesíteni kellene az elszámolási határidőket, a polgármesteri keretnél is február 15. legyen. Lehet olyan rendezvényt is támogatni, amely december végén teljesít, de csak januárban tudja hozni a számlát.

Lőrincz László:

Az űrlapokat ki kellene egészíteni, hogy mire kéri, milyen forrással rendelkezik, máshonnan kapott-e támogatást stb., így nyomon lehetne követni, hogy egy szervezet a különböző alapokból milyen összegben kívánja a költségeket fedezni. Ez vonatkozik az elszámolásra is. Így elkerülhető az, hogy ugyanazt számlát teljes összegben több helyen is elszámolják.

Marosi György Csongor:

Két bizottságnál már egységes adatlapok vannak.

Képíró Ákos:

Lehet-e utólagosan kérni támogatást egy rendezvényre?

Marosi György Csongor:

Egyedi döntések alapján, pályázaton kívül. A termelői piacnál intézményen keresztül támogattunk a szervezetet.

Antalné Tardi Irén:

A kiírásban fel kell tüntetni konkrétan a pályázók körét. Nem vagyok híve, hogy burkoltam más szervezeten keresztül pályázzanak. Átlátható viszonyoknak kell teremteni. A turisztikai bizottságnál már olyan űrlap van, ami megfelel az elvárásunknak.

Marosi György Csongor:

A másik bizottság nem adhat működésre támogatást.

Juhász Géza:

A Barát vagyok, segíthetek csoport 3 éve működik és nem szervezeti formában. A megalakuláskor felvettük a kapcsolatot Polgármester Úrral, aki biztosította az önkormányzat támogatását. Még nem kértünk támogatást. Kezdettől fogva a Hajdúszoboszlói Családsegítő Szolgálattal működünk együtt, a rászorulókat személyes értekezés után mérjük fel.

Marosi György Csongor:

Barát vagyok, segíthetek csoport más szervezettel, intézménnyel összefogva tud támogatásban részesülni. A törvényi előírás szerint alapítványok tekintetében csak a testület ítélhet meg támogatást, így alapítványok nem pályázhatnak. Az elbírálási határidő március 31.

A GB 6 igen szavazattal (Marosi György Csongor elnök, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) 1 tartózkodás mellett (Antalné Tardi Irén) ellenszavazat nélkül elfogadta a javaslatot (a döntéshozatalban 7 fő vett részt) és – az előterjesztésben és a módosító javaslatokban foglaltak alapján - a következő határozatot hozta:

**32/2015. (II.25.) GB határozat**

**Hajdúszoboszló Város Önkormányzatának Gazdasági Bizottsága a Civil szervezetek és intézmények támogatására elkülönített keret terhére kiírt pályázati kiírást elfogadja azzal a kitétellel, hogy**

* **a támogatás csak működési kiadásokra igényelhető**
* **a pályázók köre hajdúszoboszlói intézmények, egyesületek, nemzetiségi önkormányzatok, egyházak**
* **az alapítványok nem pályázhatnak**
* **az igényelhető maximális támogatási összege 200.000 Ft**
* **a beadási határidő március 16. 1200 óra**

Határidő: 2015. február 26.

Felelős: jegyző

**Egyebek**

Marosi György Csongor:

Az egyedi lakóingatlanok energetikai korszerűsítésének támogatására kiírt pályázathoz a szociális iroda közreműködését szeretném kérni a helyszíni szemle megtartása, az elbírálás, és a szociális rászorultság vizsgálata tekintetében. A döntésre ki kell dolgozni egy szabályozást. A bizottság a szemle és a szociális rászorultság alapján döntene a kérelmekről.

Kunkliné Dede Erika:

A legegyszerűbben kell megoldani, más iroda bevonása nélkül. Meg kell határozni, hogy mik férnek bele a pályázatba, lehet-e kémény építésére támogatást igényelni?

Marosi György Csongor:

Azt gondolom, hogy igen

A GB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) a következő határozatot hozta:

**33/2015. (II.25.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy az egyedi lakóingatlanok energetikai korszerűsítésének támogatására kiírt pályázat lebonyolításában az Egészségügyi, szociális iroda segítséget nyújtson a helyszíni szemle megtartása, az elbírálás, és a szociális rászorultság vizsgálata tekintetében. Az elbíráláshoz pedig dolgozzon ki egy szabályozást.**

Határidő: 2015. március 31

Felelős: szociális irodavezető helyettes

Dr. Sléder Tamás:

A Magyarország helyi önkormányzatairól szóló törvény 39.§ 3.) bekezdése szerint a képviselők vagyonnyilatkozata közérdekből nyilvános. A Gazdasági bizottság kezeli a vagyonnyilatkozatokat. Bárki kérheti a betekintést a személyes adatok kivételével. Jegyző Úr kérte, hogy a bizottság támogassa, hogy a személyi referensnél legyenek elérhetőek bárki számára. Lehetőség van arra is, hogy aki akarja nyilvánosságra is hozhatja.

**34/2015. (II.25.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a képviselők vagyonnyilatkozata a személyi referensnél legyenek elérhetőek bárki számára.**

Határidő: azonnal

Felelős: jegyző

Egyéb közlendő, bejelentenivaló hiányában Marosi György Csongor bizottsági elnök 1556 órakor az ülést bezárta.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***